Judita Traubaitė

Judita Traubaitė (g. 2000  m. liepos 11 d.) – Lietuvos biatlonininkė, orientavimosi slidėmis sportininkė ir futbolininkė.

 Biografija 
Judita Traubaitė gimė ir užaugo Vilniuje. Nuo mažens ji buvo supažindinta su orientavimosi sportu, nes šia sporto šaka aktyviai užsiėmė jos šeima. Be sporto, Judita baigė Vilniaus Balio Dvariono dešimtmetę muzikos mokyklą, fortepijono klasę. 2018 m. baigė Vilniaus licėjų, o 2023 m. - biologijos studijas Vilniaus universiteto Gyvybės mokslų centre.Išskirtinė pasaulio jaunimo čempionės istorija – nuo žemėlapių ir futbolo iki pianino ir šautuvoPergales skinanti Judita Traubaitė: nuo slidžių – prie pianino

 Futbolas 

Žaidė futbolą Vilniaus MFA „Žalgirio“ moterų komandoje, dalyvavo Lietuvos moterų A lygos varžybose.

 Orientavimosi sportas 
Judita profesionalią sportinę karjerą pradėjo orientavimosi sporte, dalyvaudama tiek orientavimosi sporto bėgte, tiek orientavimosi sporto slidėmis varžybose. 2022 m. pasaulio jaunimo (iki 20 metų) čempionate Umea (Švedija) iškovojo bronzos medalį. 2022 m. ji laimėjo Pasaulio jaunimo (iki 23 metų) orientavimosi sporto slidėmis taurę bei Pasaulio studentų čempionato bronzos medalį. 2023 m. Pasaulio jaunimo (iki 23 metų) orientavimosi sporto slidėmis čempionate  Norvegijoje Judita pelnė aukso medalį vidutinėje trasoje, trasą įveikusi per 41 minutę ir 57 sekundes, 43 sekundėmis aplenkdama artimiausią varžovę iš Šveicarijos, o taip pat aukso medalį sprinto trasoje.Orientacininkė Judita Traubaitė – pasaulio U23 čempionė

2022 m. pasaulio orientavimosi sporto slidėmis čempionate užimta 8-oji vieta, o 2024 m. pasaulio orientavimosi taurėje laimėtas etapas Otepėje (Estija).

 Biatlonas 
2022/23 sezone Judita Traubaitė debiutavo IBU taurėje, o nuo 2023/24 sezono ji startuoja BMW Pasaulio taurėje. https://www.biathlonworld.com/athlete/traubaite-judita/BTLTU21107200001/results

2023 m. gruodžio mėnesį pasaulio biatlono taurės etape Lencerheide (Šveicarija) 7,5 km sprinto rungtyje ji užėmė 49-ąją vietą, patekdama į geriausiųjų 50-uką. Tais pačiais metais Europos biatlono čempionate Slovakijoje Judita finišavo 31-oje vietoje, ženkliai pagerindama savo ankstesnį rezultatą. 

Savo debiutiniame 2024 m. pasaulio biatlono čempionate Judita užėmė 74-ą vieta sprinto varžybose ir 64-ą vietą asmeninėse lenktynėse.

 Rezultatai 
 Pasaulio čempionatai 
RungtisAsmeninėsSprintasPersekiojimasEstafetė 2024  64 74      2025  49 47 54  17 16 

 Olimpinės žaidynės  
RungtisAsmeninėsSprintasPersekiojimasEstafetė 2026  47 49 57  20 20

 Šaltiniai 

 Nuorodos 
 J.Traubaitė IBU
 J.Traubaitė IOF 

Kategorija:Lietuvos biatlonininkai
Kategorija:Lietuvos orientacininkai
Kategorija:Lietuvos futbolininkės